				|

		52011PC0794

			Propunere de REGULAMENT AL PARLAMENTULUI EUROPEAN ŞI AL CONSILIULUI privind soluționarea online a litigiilor în materie de consum (Regulament privind SOL în materie de consum) /* COM/2011/0794 final - 2011/0374 (COD) */

			   	EXPUNERE DE MOTIVE

1.
Contextul propunerii

Prezenta propunere, împreună cu
propunerea de directivă privind soluționarea alternativă a
litigiilor în materie de consum („Directiva privind SAL în materie de consum”)
trebuie să fie privită în contextul eforturilor de a
îmbunătăți funcționarea pieței interne a
comerțului cu amănuntul, în special prin consolidarea
posibilităților de despăgubire oferite consumatorilor în cazul
tranzacțiilor comerciale electronice transfrontaliere.
În prezent, oferta de sisteme SAL de
soluționare a litigiilor de consum referitoare la tranzacțiile
electronice este inegală și incompletă. În plus, în timp ce
jumătate dintre sistemele SAL existente le oferă consumatorilor
posibilitatea de a-și depune reclamația online, foarte puține le
oferă acestora posibilitatea de a efectua întreaga procedură online
(prin intermediul unei soluționări online a litigiilor – SOL)[1]. Efectuarea întregului proces
online ar permite economisirea timpului și ar facilita comunicarea între
părți.
Odată cu
dezvoltarea comerțului electronic, domeniul de aplicare și
dimensiunea piețelor pe care își desfășoară
activitatea întreprinderile și consumatorii au crescut semnificativ
și se extind dincolo de granițele naționale. Cu toate acestea, atât consumatorii, cât și comercianții
consideră că tranzacțiile comerciale electronice
transfrontaliere comportă riscuri, deoarece se tem că litigiile
relevante nu ar fi ușor de soluționat din cauza caracterului virtual
al tranzacției.
Lipsa unor despăgubiri efective în cazul
reclamațiilor depuse în urma unor tranzacții electronice
transfrontaliere are consecințe negative atât pentru consumatori, cât
și pentru întreprinderi. Faptul de a nu putea face cumpărături
online în străinătate reprezintă un dezavantaj pentru
consumatori; ei pierd astfel ocazia de a compara costurile produselor pe
piața mai vastă a UE și de a le cumpăra acolo unde sunt mai
puțin costisitoare. Întreprinderile, în special cele mici și
mijlocii, sunt descurajate de la dobândirea capacității
administrative necesare pentru a trata litigiile cu consumatorii care își
au reședința într-un alt stat membru. Acest lucru împiedică
dezvoltarea pieței interne digitale.
În cadrul Strategiei Europa 2020,
inițiativa emblematică intitulată „O Agendă digitală
pentru Europa”[2]
a anunțat o strategie a UE de îmbunătățire a sistemelor
SAL, indicând că Comisia va „propune un instrument de recurs online la
scara UE destinat comerțului electronic” pentru a spori încrederea
consumatorilor și a întreprinderilor în piața digitală. Printre
prioritățile sale, Actul privind piața unică din 2011[3] a inclus instituirea unor „mijloace
de soluționare extrajudiciară care să poată garanta
soluționarea ușoară, rapidă și necostisitoare pentru
consumatori și să mențină relațiile întreprinderilor
cu clienții lor. Această acțiune va cuprinde o parte
referitoare la comerțul online”.
Având în vedere problemele identificate,
regulamentul propus are drept scop stabilirea la nivelul UE a unui sistem de
soluționare online a litigiilor, care va facilita soluționarea litigiilor
legate de vânzarea online transfrontalieră de bunuri sau de prestarea de
servicii online transfrontaliere între un comerciant și un consumator.

2.
Rezultatele consultărilor cu părțile
interesate și ale evaluării impactului
2.1.
Obținerea expertizei și consultarea
părților interesate

Mai multe studii realizate de Comisie cu
privire la SAL în materie de consum au abordat aspecte legate de instrumentele
de soluționare online a litigiilor. Printre acestea se numără
și un studiu din 2009 privind utilizarea unei metode alternative de
soluționare a litigiilor în Uniunea Europeană (Study on the use of
Alternative Dispute resolution in the European Union), care prezintă o
analiză amănunțită a sistemelor SAL existente și a
funcționării lor în toate statele membre, un studiu privind
despăgubirea consumatorilor în UE[4],
o evaluare a costurilor de punere în conformitate, inclusiv a
costurilor/sarcinilor administrative ale întreprinderilor legate de utilizarea
SAL [Assessment of the compliance costs including administrative
costs/burdens on businesses linked to the use of Alternative Dispute Resolution
(ADR)] din 2011 și un studiu privind SAL la nivel
transfrontalier în Uniunea Europeană (Cross-border ADR in the European
Union) din 2011.
Consultarea
publică privind utilizarea SAL, lansată în ianuarie 2011, a abordat,
de asemenea, aspecte referitoare la SOL și la cele mai bune
modalități de asigurare a despăgubirii consumatorilor în cadrul
tranzacțiilor comerciale electronice transfrontaliere[5]. Numeroase persoane s-au exprimat
în favoarea îmbunătățirii instrumentelor SOL, în special în ceea
ce privește tranzacțiile comerciale electronice, care fac obiectul
unui număr tot mai mare de reclamații referitoare mai ales la sume
mici. În special, s-a subliniat necesitatea de a aborda problema limbii și
de a le furniza părților informații adecvate cu privire la
procedură și la rezultatul său. Marea majoritate a
respondenților au atras atenția asupra necesității de a se
baza pe experiențele pozitive dobândite în anumite sectoare.
Dezbaterea care a avut loc în cadrul
summitului privind „soluționarea alternativă a litigiilor pentru
piața internă și consumatori”, organizat în comun de serviciile
Comisiei și de Parlamentul European în martie 2011, a arătat un
sprijin general în favoarea elaborării unor instrumente SOL pentru
litigiile în materie de consum, printr-o acțiune a UE destinată
să clarifice condițiile și să asigure o înaltă
calitate a sistemelor SAL pentru comerțul electronic în toate sectoarele.
Atelierul pe tema „SAL: cum să îi asigurăm o funcționare mai
bună?”, organizat în cadrul Summitului european dedicat consumatorilor din
aprilie 2011[6],
a abordat aspecte legate de soluționarea online a litigiilor.
În sfârșit, Autoritatea Europeană
pentru Protecția Datelor (AEPD) a fost, de asemenea, consultată.

2.2.
Evaluarea impactului

Comisia a efectuat o evaluare detaliată a
impactului, examinând o serie de opțiuni de politică pentru
următoare două teme: „SAL: acoperire, informații și
calitate” și „SOL pentru tranzacțiile comerciale electronice
transfrontaliere”.
Evaluarea
impactului a concluzionat că numai o combinație a două
instrumente referitoare la SAL și la SOL poate asigura accesul la mijloace
imparțiale, transparente și eficace de soluționare pe cale
extrajudiciară a litigiilor în materie de consum legate de
tranzacțiile comerciale electronice transfrontaliere. În special, un
regulament va stabili, la nivelul UE, un sistem SAL care să permită o
soluționare eficace a litigiilor legate de tranzacțiile comerciale electronice
transfrontaliere, pe baza acoperirii complete oferite de sisteme SAL de
calitate, în conformitate cu Directiva privind SAL în materie de consum.

3.
Elementele juridice ale propunerii
3.1.
Funcționarea sistemului de soluționare
online a litigiilor la nivelul UE
3.1.1.
Stabilirea sistemului european de soluționare
online a litigiilor

Prezenta propunere are drept scop stabilirea
unei platforme europene de soluționare online a litigiilor
(„platformă SOL”). Această platformă SOL ia forma unui site
internet interactiv, care oferă un punct de intrare unic pentru
consumatorii și comercianții care doresc o soluționare pe cale
extrajudiciară a unui litigiu rezultat dintr-o tranzacție
comercială electronică transfrontalieră. Platforma este
disponibilă în toate limbile oficiale ale UE, iar utilizarea sa este
gratuită. Sistemele SAL stabilite în statele membre și care au fost
notificate Comisiei în conformitate cu „Directiva privind SAL în materie de
consum” vor fi înregistrate online pe platforma SOL.
Consumatorii și comercianții
își vor putea depune reclamațiile prin intermediul unui formular
electronic de reclamație, care va fi disponibil pe site-ul internet al
platformei în toate limbile oficiale ale UE. Platforma va verifica dacă o
reclamație poate fi tratată și se va strădui să
obțină acordul părților pentru a transmite reclamația
sistemului SOL competent pentru a soluționa litigiul. Sistemul SAL
competent va încerca să soluționeze litigiul în conformitate cu
propriul său regulament de procedură, în termen de 30 de zile de la
data primirii reclamației. El va trebui să comunice platformei
anumite date referitoare la evoluția litigiului (data de notificare a
reclamației către părți; data soluționării
litigiului; rezultatul litigiului).
În temeiul propunerii, se va stabili o
rețea de moderatori pentru soluționarea online a litigiilor
(„rețea de moderatori SOL”), care va cuprinde câte un punct de contact
pentru soluționarea online a litigiilor în fiecare stat membru.
Rețeaua de moderatori SOL va oferi sprijin pentru soluționarea
litigiilor prezentate prin intermediul platformei SOL.

3.1.2.
Informații referitoare la sistemul SOL la
nivelul UE

Prezenta propunere solicită
comercianților stabiliți în UE și care practică un
comerț electronic transfrontalier să informeze consumatorii cu
privire la platforma SOL. Accesul la aceste informații trebuie să fie
simplu, direct, vizibil și permanent pe site-urile internet ale
comercianților, precum și în momentul în care consumatorul
înaintează o reclamație către comerciant.

3.1.3.
Monitorizarea

Se va elabora un raport anual de activitate
privind funcționarea platformei. Autoritățile competente care
vor fi înființate în statele membre în conformitate cu Directiva privind
SAL în materie de consum se vor asigura că sistemele SAL respectă
obligațiile prevăzute în prezentul regulament. La fiecare trei ani,
Comisia va prezenta Parlamentului European și Consiliului un raport
privind aplicarea regulamentului.

3.1.4.
Reguli referitoare la protecția datelor

Datele introduse în platforma SOL de
către părți și sistemele SAL vor fi stocate într-o
bază de date și vor fi supuse legislației relevante în materie
de protecție a datelor.

3.2.
Principiul subsidiarității

Propunerea se
bazează pe articolul 114 din Tratatul privind funcționarea Uniunii
Europene.
Dezvoltarea
unui sistem SOL la nivelul UE pentru litigiile transfrontaliere online, pe baza
sistemelor SAL existente în statele membre și respectând regulamentele lor
de procedură, va contribui la consolidarea încrederii în piața
internă digitală a comerțului cu amănuntul și va
deschide noi oportunități pentru întreprinderi.
Chiar dacă nivelul actual al
tranzacțiilor comerciale electronice transfrontaliere este scăzut,
piața digitală a comerțului cu amănuntul înregistrează
o creștere rapidă în statele membre. Astfel, este necesar să se
asigure mijloace de despăgubire extrajudiciare simple, necostisitoare
și eficace pentru a întări încrederea consumatorilor și a
comercianților în tranzacțiile transfrontaliere online.
Este necesară o acțiune la nivelul
UE pentru crearea unei platforme europene SOL, aceasta reprezentând un
instrument esențial pentru promovarea comerțului electronic. Este, de
asemenea, imperativ să se asigure consumatorilor europeni același
nivel de protecție și să se favorizeze practicile
concurențiale între întreprinderi, sporind astfel schimbul transfrontalier
de produse și de servicii online.

3.3.
Proporționalitate

Propunerea respectă principiul
proporționalității din următoarele motive:
Propunerea intenționează să
pună în aplicare mijloacele cele mai eficace pentru a atinge obiectivul
urmărit la cele mai mici costuri comparative. În loc să creeze o
structură complet nouă la nivelul UE, abordarea normativă
propusă se bazează pe sistemele SAL naționale existente, care
sunt conforme cu cerințele stabilite în legislația relevantă a
Uniunii.
Regulamentul propus va asigura astfel o
acoperire completă cu servicii SAL de calitate pentru litigiile
transfrontaliere online, limitând totodată costurile de punere în aplicare
la elementele suplimentare pe care propunerea le adaugă structurilor SAL
existente la nivel național.
Normele propuse au făcut obiectul unui
test de proporționalitate și al unei consultări intensive pentru
a asigura o legiferare adecvată și proporționată.

4.
Implicații bugetare

Prezenta acțiune face parte din Programul
privind protecția consumatorilor pentru perioada 2014-2020[7]. Impactul bugetar va fi abordat
printr-o redistribuire pentru anii 2012 și 2013. Creditele financiare
pentru punerea în aplicare a prezentei propuneri în perioada 2012-2020 se
vor ridica la suma de 4,586 milioane EUR în prețuri curente. Necesarul de
resurse umane va fi acoperit de efectivele de personal ale direcției
generale în cauză alocate deja gestionării acțiunii și
realocate intern în cadrul direcției generale, completate, după caz, prin
resurse suplimentare, care ar putea fi alocate direcției generale care
gestionează acțiunea în cadrul procedurii de alocare anuală
și luând în considerare constrângerile bugetare. Propunerea este
însoțită de o fișă financiară.
2011/0374 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind soluționarea online a litigiilor
în materie de consum (Regulament privind SOL în materie de consum)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114,
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[8],

după consultarea Autorității
Europene pentru Protecția Datelor,
hotărând în conformitate cu procedura
legislativă ordinară,
întrucât:
(1)
În conformitate cu articolul 169 alineatul (1)
și cu articolul 169 alineatul (2) litera (a) din Tratatul privind
Funcționarea Uniunii Europene (TFUE), Uniunea trebuie să contribuie
la atingerea unui nivel înalt de protecție a consumatorilor prin
măsurile pe care le adoptă în temeiul articolului 114 din tratat.
Articolul 38 din Carta Drepturilor Fundamentale a Uniunii Europene prevede
că politicile Uniunii asigură un nivel ridicat de protecție a
consumatorilor.
(2)
În conformitate cu articolul 26 alineatul (2) din
TFUE, piața internă cuprinde un spațiu fără frontiere
interne, în cadrul căruia este asigurată libera circulație a
bunurilor și a serviciilor. Pentru a fi în măsură să
beneficieze de dimensiunea digitală a pieței interne și pentru a
avea încredere în aceasta, consumatorii trebuie să aibă acces la
modalități simple și necostisitoare de soluționare a
litigiilor care decurg din vânzarea de produse sau din prestarea de servicii
online. Acest lucru este deosebit de important în cazul în care consumatorii
efectuează cumpărături transfrontaliere.
(3)
În Actul privind piața unică[9], Comisia a considerat
legislația privind soluționarea alternativă a litigiilor, care
include dimensiunea comerțului electronic, drept una dintre cele
douăsprezece pârghii pentru stimularea creșterii și
întărirea încrederii în piața unică.
(4)
Consiliul European a invitat Parlamentul European
și Consiliul să adopte, până la sfârșitul anului 2012, un
prim set de măsuri prioritare pentru a da un nou impuls pieței unice[10].
(5)
Piața internă este o realitate pentru
consumatori în viața lor de zi cu zi, atunci când aceștia
călătoresc, fac cumpărături și efectuează
plăți. Consumatorii sunt actorii-cheie ai pieței interne
și, prin urmare, ar trebui să constituie centrul tuturor
preocupărilor în acest domeniu. Dimensiunea digitală a pieței
interne devine vitală atât pentru consumatori, cât și pentru
comercianți. Consumatorii utilizează din ce în ce mai mult internetul
pentru a face cumpărături, iar comercianții care vând online
sunt din ce în ce mai numeroși. Consumatorii și comercianții ar
trebui să poată efectua cu toată încrederea tranzacții
într-un mediu digital.
(6)
Posibilitatea de a recurge la proceduri simple
și necostisitoare de soluționare a litigiilor poate stimula
încrederea consumatorilor și a comercianților în piața
digitală. Cu toate acestea, consumatorii și comercianții se
confruntă, în continuare, cu dificultăți în a găsi
soluții extrajudiciare, în special în ceea ce privește litigiile lor
rezultate în urma unei tranzacții transfrontaliere online. Prin urmare,
astfel de litigii rămân adesea nesoluționate.
(7)
Soluționarea online a litigiilor oferă o
soluție extrajudiciară simplă și necostisitoare în cazul
litigiilor care decurg din tranzacțiile transfrontaliere online. Cu toate
acestea, în prezent nu există mecanisme care să le permită
consumatorilor și comercianților să soluționeze astfel de
litigii pe cale electronică. Această situație este în
detrimentul consumatorilor, constituie o barieră în calea
tranzacțiilor transfrontaliere online, creează condiții
inechitabile pentru comercianți și împiedică astfel dezvoltarea
comerțului electronic.
(8)
Prezentul regulament ar trebui să se aplice în
cazul soluționării pe cale extrajudiciară a litigiilor
contractuale dintre consumatori și comercianți care rezultă din
vânzarea de bunuri sau din prestarea de servicii transfrontaliere online. El nu
ar trebui să se aplice în cazul litigiilor dintre consumatori și
comercianți rezultate din vânzarea de bunuri sau din prestarea de servicii
online în cazul în care cel puțin una dintre părți nu este
stabilită sau nu își are reședința într-un stat membru al
Uniunii în momentul în care consumatorul comandă astfel de bunuri sau
servicii, ori atunci când comerciantul și consumatorul sunt stabiliți
sau își au reședința în același stat membru.
(9)
Prezentul regulament nu ar trebui să
aducă atingere Directivei 2008/52/CE a Parlamentului European și a
Consiliului din 21 mai 2008 privind anumite aspecte ale medierii în materie
civilă și comercială[11],
Regulamentului (CE) nr. 44/2001 al Consiliului din 22 decembrie 2000 privind
competența judiciară, recunoașterea și executarea
hotărârilor în materie civilă și comercială[12], Regulamentului (CE)
nr. 864/2007 al Parlamentului European și al Consiliului din
11 iulie 2007 privind legea aplicabilă obligațiilor
necontractuale (Roma II)[13]
și Regulamentului (CE) nr. 593/2008 al Parlamentului European și al
Consiliului din 17 iunie 2008 privind legea aplicabilă
obligațiilor contractuale (Roma I)[14].

(10)
Definiția „consumatorului” ar trebui să
includă persoanele fizice care acționează în afara
activității lor comerciale, de afaceri,
meșteșugărești sau profesionale. Dacă însă
contractul este încheiat în scopuri parțial circumscrise
activității comerciale a persoanei în cauză și parțial
aflate în afara acesteia (contracte cu dublu scop) și dacă scopul
comercial este într-atât de limitat încât nu are o pondere predominantă în
contextul general al livrării, respectiva persoană ar trebui să
fie, și ea, considerată drept un consumator.
(11)
Definiția privind „vânzarea de bunuri sau
prestarea de servicii online” ar trebui să includă tranzacțiile
online de vânzare de bunuri sau de prestare de servicii în cazul în care
comerciantul sau intermediarul său propune, prin intermediul unui site
internet ori prin alte mijloace electronice, bunuri sau servicii pe care
consumatorul le comandă pe respectivul site internet sau prin alte
mijloace electronice. De asemenea, această definiție ar trebui
să includă cazurile în care consumatorul a accesat site-ul internet
sau alte servicii ale societății informaționale prin intermediul
unui dispozitiv electronic mobil, precum telefonul mobil.
(12)
Prezentul regulament nu ar trebui să se aplice
litigiilor dintre consumatori și comercianți care rezultă din
vânzarea de bunuri sau din prestarea de servicii transfrontaliere offline.
Prezentul regulament nu ar trebui să se aplice litigiilor între
comercianți.
(13)
Prezentul regulament ar trebui să fie luat în
considerare în coroborare cu Directiva …./…/UE [Oficiul pentru
Publicații va introduce numărul de referință] a
Parlamentului European și a Consiliului din [Oficiul pentru
Publicații va introduce data adoptării] privind soluționarea
alternativă a litigiilor în materie de consum (Directiva privind SAL în
materie de consum)[15],
care solicită statelor membre să se asigure că toate litigiile
dintre consumatorii și comercianții rezidenți sau stabiliți
în Uniune care rezultă din vânzarea de bunuri sau din prestarea de
servicii pot fi transmise unei entități de soluționare
alternativă a litigiilor.
(14)
Prezentul regulament vizează crearea unei
platforme de soluționare online a litigiilor („SOL”) la nivel european.
Platforma SOL ar trebui să ia forma unui site internet interactiv, care
să ofere un punct de intrare unic pentru consumatorii și
comercianții care doresc o soluționare pe cale extrajudiciară a
litigiilor rezultate dintr-o tranzacție comercială electronică
transfrontalieră. Ea ar trebui să le permită consumatorilor
și comercianților să depună reclamații prin
completarea unui formular electronic de reclamație disponibil în toate
limbile oficiale ale Uniunii și să transmită reclamațiile
unei entități de soluționare alternativă a litigiilor
(„SAL”) competente pentru tratarea litigiului în cauză. Platforma ar
trebui să le ofere entităților SAL și părților
posibilitatea de a efectua, prin intermediul său, procedura de
soluționare a litigiilor.
(15)
Un sistem SOL la nivel european ar trebui să
se bazeze pe entitățile SAL existente în statele membre și
să respecte tradițiile juridice ale acestora din urmă. Prin
urmare, entitățile SAL care au primit o reclamație prin
intermediul platformei ar trebui să-și aplice propriul regulament de
procedură, inclusiv propriile reguli în materie de costuri. Cu toate
acestea, prezentul regulament vizează stabilirea unor reguli comune
aplicabile acestor proceduri, care să le garanteze eficacitatea. Ele ar
trebui să includă reguli care să prevadă o soluționare
rapidă a litigiilor.
(16)
Stabilirea unor legături electronice între
toate entitățile SAL notificate Comisiei în conformitate cu articolul
17 alineatul (2) din Directiva …./…/UE [(Directiva privind SAL în materie de
consum) Oficiul pentru Publicații va introduce numărul de
referință] și platforma europeană SOL ar trebui să
permită o acoperire completă în ceea ce privește căile de
recurs online pe cale extrajudiciară pentru litigiile transfrontaliere
care rezultă din vânzarea de bunuri sau din prestarea de servicii online.
(17)
Prezentul regulament nu împiedică
funcționarea niciunei entități de soluționare online a
litigiilor care își desfășoară activitatea în cadrul
Uniunii. El nu ar trebui să împiedice entitățile SAL să
trateze litigii transfrontaliere online care le-au fost prezentate prin alte
mijloace decât platforma SOL.
(18)
O rețea de moderatori pentru soluționarea
online a litigiilor ar trebui să acorde sprijin pentru soluționarea
litigiilor referitoare la reclamațiile depuse prin intermediul platformei
SOL. Această rețea ar trebui să fie compusă din puncte de
contact SOL în statele membre care să dispună de moderatori pentru
soluționarea online a litigiilor.
(19)
Dreptul la o cale de atac eficientă și la
un proces echitabil sunt drepturi fundamentale garantate prin articolul 47 din
Carta drepturilor fundamentale a Uniunii Europene. Procedurile de
soluționare online a litigiilor nu pot fi concepute pentru a înlocui
procedurile judiciare și nu ar trebui să-i priveze pe consumatori sau
pe comercianți de dreptul lor de a solicita despăgubiri în fața
instanțelor judecătorești. Prin urmare, nicio dispoziție
din prezentul regulament nu ar trebui să împiedice părțile
să își exercite dreptul de acces la sistemul judiciar.
(20)
Prelucrarea informațiilor în temeiul
prezentului regulament ar trebui să fie supusă unor garanții
stricte de confidențialitate și să fie conformă cu normele
privind protecția datelor cu caracter personal prevăzute în Directiva
95/46/CE a Parlamentului European și a Consiliului din 24 octombrie 1995
privind protecția persoanelor fizice în ceea ce privește prelucrarea
datelor cu caracter personal și libera circulație a acestor date[16] și în Regulamentul (CE)
nr. 45/2001 al Parlamentului European și al Consiliului din 18 decembrie
2000 privind protecția persoanelor fizice cu privire la prelucrarea
datelor cu caracter personal de către instituțiile și organele
comunitare și privind libera circulație a acestor date[17]. Aceste reguli ar trebui
să se aplice în cazul prelucrării datelor cu caracter personal
efectuate în temeiul prezentului regulament de către diferiții actori
care utilizează platforma, indiferent dacă aceștia
acționează în mod individual sau împreună cu alți actori
din cadrul platformei.
(21)
Persoanele vizate ar trebui să fie informate
cu privire la prelucrarea datelor lor cu caracter personal în cadrul platformei
SOL, precum și cu privire la drepturile lor în ceea ce privește
prelucrarea respectivă, printr-o declarație de confidențialitate
completă, care va fi pusă la dispoziția publicului de către
Comisie și care va explica, într-un limbaj simplu și clar,
operațiunile de prelucrare efectuate sub responsabilitatea
diferiților actori din cadrul platformei, în conformitate cu articolele 11
și 12 din Regulamentul (CE) nr. 45/2001 și cu legislația
națională adoptată în temeiul articolelor 10 și 11 din
Directiva 95/46/CE.
(22)
Comercianții ar trebui să le comunice
consumatorilor, pe site-urile lor de internet, informații cu privire la
platforma SOL și să le furnizeze un link către pagina sa
principală. Ei ar trebui, de asemenea, să furnizeze aceste
informații în cazul în care un consumator înaintează o
reclamație către un comerciant, către un sistem de tratare a
reclamațiilor consumatorilor gestionat de comerciant sau către un
mediator din cadrul întreprinderii. Această obligație ar trebui să
se aplice fără a aduce atingere dispozițiilor articolului 10
alineatele (1)-(3) din Directiva …/…/UE [Oficiul pentru Publicații
va introduce numărul de referință] privind informarea
consumatorilor de către comercianți cu privire la procedurile SAL la
care respectivii comercianți sunt supuși și la angajamentul pe
care aceștia din urmă și-l iau sau nu de a utiliza proceduri de
soluționare alternativă a litigiilor pe care le au cu consumatorii.
În plus, această obligație ar trebui să se aplice fără
a aduce atingere articolului 6 alineatul (1) litera (t) și articolului 8
din Directiva 2011/83/UE a Parlamentului European și a Consiliului din 25
octombrie 2011 privind drepturile consumatorilor[18]. Articolul 6 alineatul (1)
litera (t) din Directiva 2011/83/UE prevede că, în cazul contractelor
încheiate cu consumatorii la distanță sau în afara spațiilor
comerciale, comerciantul trebuie să-l informeze pe consumator cu privire
la posibilitatea de a recurge la un mecanism extrajudiciar de reclamație
și de despăgubire la care este supus comerciantul, precum și cu
privire la condițiile de acces la acesta, înainte ca respectivul
consumator să aibă obligații în temeiul contractului.
(23)
Pentru a completa sau a modifica anumite elemente
neesențiale ale prezentului regulament, competența de a adopta acte
legislative în conformitate cu articolul 290 din TFUE ar trebui să fie
delegată Comisiei în ceea ce privește tipul de informații pe
care un reclamant trebuie să le ofere în formularul electronic de
reclamație disponibil pe platforma SOL. Este deosebit de importantă
realizarea de către Comisie a unor consultări adecvate în timpul
lucrărilor sale pregătitoare, inclusiv la nivel de experți.
Atunci când pregătește și elaborează acte delegate, Comisia
ar trebui să asigure transmiterea simultană, la timp și
adecvată a documentelor relevante către Parlamentul European și
Consiliu.
(24)
Pentru a se asigura condiții uniforme pentru
punerea în aplicare a prezentului regulament, Comisiei ar trebui să i se
confere competențe de executare în ceea ce privește funcționarea
platformei SOL, modalitățile de transmitere a reclamațiilor
și cooperarea în cadrul rețelei de moderatori SOL. Aceste
competențe ar trebui să fie exercitate în conformitate cu
Regulamentul (UE) nr. 182/2011 al Parlamentului European și al
Consiliului din 16 februarie 2011 de stabilire a normelor și
principiilor generale privind mecanismele de control de către statele
membre al exercitării competențelor de executare de către
Comisie. Procedura de consultare ar trebui
utilizată pentru adoptarea actelor de punere în aplicare referitoare la
formularul electronic de reclamație, având în vedere caracterul său
pur tehnic. Procedura de examinare ar trebui
utilizată pentru adoptarea regulilor referitoare la modalitățile
de cooperare între membrii rețelei de moderatori pentru soluționarea
online a litigiilor.
(25)
Întrucât obiectivele prezentului regulament –
și anume de a înființa o platformă europeană de
soluționare online a litigiilor transfrontaliere online reglementată
de reguli comune – nu pot fi realizate în mod satisfăcător de
către statele membre, având în vedere amploarea și efectele
acțiunii și, în consecință, pot fi realizate mai bine la
nivelul Uniunii, Uniunea poate adopta măsuri în conformitate cu principiul
subsidiarității, astfel cum este prevăzut la articolul 5 din
Tratatul privind Uniunea Europeană. În conformitate cu principiul
proporționalității, astfel cum este enunțat la respectivul
articol, prezentul regulament nu depășește ceea ce este necesar
pentru atingerea acestui obiectiv.
(26)
Prezentul regulament respectă drepturile fundamentale
și principiile consacrate în Carta drepturilor fundamentale a Uniunii
Europene, în special la articolele 7, 8, 38 și 47.
ADOPTĂ PREZENTUL REGULAMENT:
CAPITOLUL I
Dispoziții generale
Articolul 1
Obiect
Obiectivul prezentului regulament este de a contribui
la buna funcționare a pieței interne, în special la dimensiunea sa
digitală, precum și la o protecție ridicată a
consumatorilor, prin crearea unei platforme care să faciliteze
soluționarea imparțială, transparentă, eficace și
echitabilă, pe cale extrajudiciară, a litigiilor online dintre
consumatori și comercianți.
Articolul 2
Domeniul de aplicare
Prezentul regulament se aplică
soluționării pe cale extrajudiciară a litigiilor contractuale
care rezultă din vânzarea de bunuri sau din prestarea de servicii
transfrontaliere online între consumatori și comercianți, prin
intervenția unei entități de soluționare alternativă a
litigiilor în conformitate cu Directiva [Oficiul pentru Publicații va
introduce numărul Directivei Parlamentului European și a Consiliului
privind soluționarea alternativă a litigiilor în materie de consum
și de modificare a Regulamentului (CE) nr. 2006/2004 și a Directivei
2009/22/CE (Directiva privind SAL în materie de consum)] și presupune
utilizarea unei platforme europene de soluționare online a litigiilor.
Articolul 3
Legătura cu alte dispoziții legislative ale Uniunii
Prezentul regulament nu aduce atingere
Directivei 2008/52/CE, Regulamentului (CE) nr. 44/2001, Regulamentului
(CE) nr. 864/2007 și Regulamentului (CE) nr. 593/2008.
Articolul 4
Definiții
În sensul prezentului regulament:
(a)
„consumator” înseamnă orice persoană
fizică care acționează în scopuri care nu sunt legate de
activitatea sa comercială, de afaceri, meșteșugărească
sau profesională;
(b)
„comerciant” înseamnă orice persoană
fizică sau juridică, indiferent dacă este publică sau
privată, care acționează, inclusiv prin intermediul unei alte
persoane care acționează în numele sau în contul ei, în scopuri ce
țin de activitatea sa comercială, de afaceri,
meșteșugărească sau profesională;
(c)
„vânzare de bunuri sau prestare de servicii online”
înseamnă o tranzacție de vânzare de bunuri sau de prestare de
servicii în cazul în care comerciantul sau intermediarul său propune, prin
intermediul unui site internet ori prin alte mijloace electronice, bunuri sau
servicii pe care consumatorul le comandă pe respectivul site internet sau
prin alte mijloace electronice;
(d)
„mijloc electronic” înseamnă un echipament
electronic de prelucrare (inclusiv compresia digitală) și de stocare
a datelor, care este difuzat, transmis și recepționat în întregime
prin cablu, prin radio, prin mijloace optice sau prin alte mijloace
electromagnetice.
Următoarele servicii nu sunt considerate a fi
servicii furnizate prin mijloace electronice:
–
serviciile offline;
–
serviciile cu un conținut material, chiar
dacă sunt prestate prin intermediul unor dispozitive electronice, precum
distribuitoarele automate de numerar sau pentru bilete (bilete de bancă,
bilete de tren), accesul la rețelele rutiere, parcări, în cazul
cărora se plătește pentru utilizare, chiar dacă există
dispozitive electronice la intrare sau la ieșire care controlează
accesul și/sau asigură corectitudinea plăților;
–
serviciile care nu sunt furnizate prin sisteme
electronice de prelucrare/stocare, precum serviciile de telefonie vocală,
serviciile de telefax sau de telex, serviciile furnizate prin telefonie
vocală sau fax; consultarea unui medic prin telefon sau telefax;
consultarea unui avocat prin telefon sau telefax; comercializarea directă
prin telefon sau telefax;
(e)
„vânzare de bunuri sau prestare de servicii
transfrontaliere online” înseamnă vânzarea de bunuri sau prestarea de
servicii online în cazul în care consumatorul, în momentul în care comandă
astfel de bunuri sau servicii, își are reședința într-un alt stat
membru decât cel în care este stabilit comerciantul;
(f)
un comerciant este „stabilit”:
–
în locul în care își desfășoară
activitatea profesională, dacă este vorba despre o persoană
fizică;
–
în locul în care își are sediul statutar,
administrația centrală sau în care își desfășoară
în principal activitatea, dacă este vorba despre o societate sau o
altă persoană juridică ori despre o asociație de persoane
fizice sau juridice, sau în locul în care este situată sucursala,
agenția sau orice altă unitate, dacă oferta comerciantului ori
livrarea bunurilor sau a serviciilor comandate rezultă din activitatea
desfășurată de o sucursală, o agenție sau de orice
altă unitate;
(g)
„procedură de soluționare
alternativă a litigiilor” (denumită în continuare „procedură
SAL”) înseamnă o procedură de soluționare a unui litigiu pe cale
extrajudiciară, prin intervenția unei entități de
soluționare a litigiilor care propune sau impune o soluție ori
reunește părțile cu scopul de a facilita o soluție
amiabilă;
Procedurile supuse entităților de
soluționare a litigiilor, în cazul în care persoanele fizice responsabile
de soluționarea litigiilor sunt angajate exclusiv de comerciant,
procedurile supuse sistemelor de tratare a reclamațiilor consumatorilor
gestionate de comerciant, negocierile directe între consumator și
comerciant, cu sau fără reprezentare și încercările
efectuate de un judecător pentru a soluționa un litigiu pe parcursul
procedurii judiciare referitoare la respectivul litigiu nu sunt considerate
proceduri SAL;
(h)
„entitate de soluționare alternativă a
litigiilor” (denumită în continuare „entitate SAL”) înseamnă o
entitate prevăzută la articolul 4 litera (e) din Directiva [Oficiul
pentru publicații va introduce numărul Directivei Parlamentului
European și a Consiliului privind soluționarea alternativă a
litigiilor în materie de consum și de modificare a Regulamentului (CE) nr.
2006/2004 și a Directivei 2009/22/CE (Directiva privind SAL în materie de
consum)] care a fost notificată Comisiei, în conformitate cu articolul 17
alineatul (2) din respectiva directivă;
(i)
„parte reclamantă” înseamnă consumatorul
sau comerciantul care a depus o reclamație prin intermediul platformei
europene de soluționare online a litigiilor;
(j)
„parte reclamată” înseamnă consumatorul
sau comerciantul împotriva căruia a fost depusă o reclamație
prin intermediul platformei europene de soluționare online a litigiilor;
(k)
„date cu caracter personal” înseamnă orice
informații privind o persoană fizică identificată sau
identificabilă („persoana vizată”); o persoană identificabilă
este o persoană care poate fi identificată, direct sau indirect, în
special prin referire la un număr de identificare sau la unul sau mai
multe elemente specifice, proprii identității sale fizice,
fiziologice, psihice, economice, culturale sau sociale.
CAPITOLUL II
Platforma europeană de soluționare online a litigiilor
Articolul 5
Instituirea platformei europene de soluționare online a litigiilor
1.
Comisia instituie o platformă europeană
de soluționare online a litigiilor (denumită în continuare „platforma
SOL”).
2.
Platforma SOL este un site internet interactiv,
gratuit și disponibil online în toate limbile oficiale ale Uniunii.
Platforma SOL este un punct de intrare unic pentru consumatorii și
comercianții care doresc o soluționare pe cale extrajudiciară a
litigiilor incluse în domeniul de aplicare al prezentului regulament.
3.
Platforma SOL are următoarele funcții:
(a)
de a furniza un formular electronic de
reclamație care să poată fi completat de partea reclamantă;

(b)
de a le propune părților, pe baza informațiilor
cuprinse în formularul electronic de reclamație, una sau mai multe
entități SAL competente și de a le comunica informații
referitoare la tarifele lor, dacă este cazul, la limba sau la limbile în
care se va desfășura procedura și la durata aproximativă a
procedurilor sau de a informa partea reclamantă că, pe baza
informațiilor transmise, nu a putut fi identificată nicio entitate
SAL competentă;
(c)
de a transmite reclamațiile
entității SAL la care părțile au convenit să
recurgă;
(d)
de a permite părților și entității
SAL să efectueze online procedura de soluționare a litigiilor;
(e)
de a furniza un formular electronic cu ajutorul
căruia entitățile SAL să transmită informațiile
menționate la articolul 9 litera (c);
(f)
de a furniza un sistem de feedback care
să le permită părților să își exprime punctele de
vedere cu privire la funcționarea platformei SOL și la entitatea SAL
care a tratat litigiul lor;
(g)
de a publica informații cu privire la
entitățile SAL notificate Comisiei în conformitate cu articolul 17
alineatul (2) din Directiva …./…/UE [Oficiul pentru Publicații va
introduce numărul Directivei Parlamentului European și a
Consiliului privind soluționarea alternativă a litigiilor în materie
de consum și de modificare a Regulamentului (CE) nr. 2006/2004 și a
Directivei 2009/22/CE (Directiva privind SAL în materie de consum)] și
care tratează litigiile incluse în domeniul de aplicare al prezentului
regulament;
(h)
de a furniza informații generale privind
soluționarea alternativă a litigiilor ca mijloc de soluționare a
litigiilor pe cale extrajudiciară;
(i)
de a oferi acces la statisticile referitoare la
rezultatul litigiilor tratate de entitățile SAL cărora le-au
fost transmise reclamații prin intermediul platformei SOL.
4.
Entitățile de soluționare
alternativă a litigiilor care au fost notificate Comisiei în conformitate
cu articolul 17 alineatul (2) din Directiva …./…/UE [Oficiul pentru
Publicații va introduce numărul Directivei Parlamentului European
și a Consiliului privind soluționarea alternativă a litigiilor
în materie de consum și de modificare a Regulamentului (CE) nr. 2006/2004
și a Directivei 2009/22/CE (Directiva privind SAL în materie de consum)]
și care, în conformitate cu elementele necesare pentru a stabili
competența lor, astfel cum au fost notificate în conformitate cu articolul
16 alineatul (1) litera (g) din Directiva …./…/UE [Oficiul pentru
Publicații va introduce numărul Directivei Parlamentului European
și a Consiliului privind soluționarea alternativă a litigiilor
în materie de consum și de modificare a Regulamentului (CE) nr. 2006/2004
și a Directivei 2009/22/CE (Directiva privind SAL în materie de consum)],
sunt considerate competente pentru a soluționa litigiile incluse în
domeniul de aplicare al prezentului regulament, pe baza informațiilor cuprinse
în formularul electronic de reclamație menționat la alineatul (3)
litera (a), sunt înregistrate electronic pe platforma SOL.
5.
Comisia este responsabilă de platforma SOL în
ceea ce privește dezvoltarea, funcționarea și întreținerea
sa, precum și în ceea ce privește securitatea datelor.
6.
Comisia adoptă, prin intermediul actelor de
punere în aplicare, măsuri privind modalitățile de exercitare a
funcțiilor prevăzute la alineatul (3). Actele respective de punere în
aplicare se adoptă în conformitate cu procedura de examinare
menționată la articolul 15 alineatul (3).
Articolul 6
Rețea de moderatori pentru soluționarea online a litigiilor
1.
Fiecare stat membru desemnează un punct de
contact SOL și comunică numele și coordonatele acestuia
Comisiei. Statele membre pot să încredințeze responsabilitatea pentru
punctele de contact SOL centrelor lor din cadrul rețelei Centrelor
europene pentru consumatori, asociațiilor de consumatori sau oricărui
alt organism. Fiecare punct de contact SOL cuprinde cel puțin doi
moderatori pentru soluționarea online a litigiilor (denumiți în
continuare „moderatori SOL”).
2.
Moderatorii SOL oferă sprijin pentru
soluționarea litigiilor referitoare la reclamațiile depuse prin
intermediul platformei prin îndeplinirea următoarelor funcții:
(a)
facilitarea comunicării între părți
și entitatea SAL competentă, dacă este necesar;
(b)
informarea consumatorilor cu privire la alte
căi de recurs în cazul în care un litigiu nu poate fi soluționat prin
intermediul platformei, de exemplu atunci când comerciantul refuză să
recurgă la SAL;
(c)
transmiterea către Comisie și statele
membre a unui raport anual de activitate, pe baza experienței practice
dobândite în urma exercitării funcțiilor lor;
(d)
informarea părților cu privire la
avantajele și la dezavantajele procedurilor aplicate de entitățile
SAL propuse.
3.
Comisia stabilește o rețea de moderatori
pentru soluționarea online a litigiilor (denumită în continuare
„rețea de moderatori SOL”) care permite cooperarea între moderatorii SOL
și contribuie la îndeplinirea funcțiilor prevăzute la alineatul
(2).
4.
Cel puțin o dată pe an, Comisia
convoacă o reuniune a membrilor rețelei de moderatori SOL, pentru a
permite schimbul de bune practici și examinarea oricărei probleme
recurente survenite în ceea ce privește funcționarea platformei SOL.
5.
Comisia adoptă, prin intermediul actelor de
punere în aplicare, normele referitoare la modalitățile de cooperare
între moderatorii SOL. Actele respective de punere în aplicare se adoptă
în conformitate cu procedura de examinare menționată la
articolul 15 alineatul (3).
Articolul 7
Depunerea unei reclamații
1.
Pentru a depune o reclamație pe platforma SOL,
partea reclamantă completează formularul electronic de
reclamație disponibil pe site-ul internet al platformei. Partea
reclamantă parte poate să anexeze la formularul de reclamație
orice document în format electronic, în sprijinul reclamației sale.
2.
Informațiile transmise de partea
reclamantă sunt suficiente pentru a determina entitatea SAL
competentă. Aceste informații sunt descrise în anexă.
3.
Platforma SOL le oferă părților
informații referitoare la entitatea sau la entitățile SAL
identificate de platforma SOL ca fiind competente; în cazul în care sunt
disponibile mai multe opțiuni, moderatorii SOL din statele membre în
cauză le furnizează părților detalii privind diferitele
entități astfel identificate și le informează cu privire la
avantajele și la dezavantajele procedurilor aplicate de fiecare dintre
aceste entități, pentru a le permite părților să
aleagă în cunoștință de cauză.
4.
Comisia este împuternicită să adopte acte
delegate în conformitate cu articolul 16 pentru a adapta informațiile
enumerate în anexă, ținând cont de criteriile în funcție de care
entitățile SAL notificate Comisiei în conformitate cu articolul 17
alineatul (2) din Directiva …./…/UE [Oficiul pentru Publicații va
introduce numărul Directivei Parlamentului European și a
Consiliului privind soluționarea alternativă a litigiilor în materie
de consum și de modificare a Regulamentului (CE) nr. 2006/2004 și a
Directivei 2009/22/CE (Directiva privind SAL în materie de consum)] și
care tratează litigiile reglementate de prezentul regulament își
definesc propriile domenii de aplicare.
5.
Comisia stabilește caracteristicile
formularului electronic de reclamație prin intermediul actelor de punere
în aplicare. Respectivele acte de punere în aplicare se adoptă în
conformitate cu procedura de consultare menționată la
articolul 15 alineatul (2).
6.
Prin intermediul formularului electronic de
reclamație și al documentelor atașate la acesta sunt prelucrate
doar datele precise, pertinente și neexcesive în ceea ce privește
scopurile pentru care sunt colectate.
Articolul 8
Tratarea și transmiterea unei reclamații
1.
O reclamație prezentată în cadrul
platformei este tratată dacă formularul de reclamație este
completat integral.
2.
La primirea unui formular de reclamație
completat integral, platforma SOL îi comunică părții reclamante,
în limba reclamației și îi trimite prin e-mail părții
reclamate, în limba contractului, următoarele informații:
(a)
 informații privind necesitatea ca
părțile să convină asupra unei entități SAL
competente căreia să i se transmită reclamația;
(b)
 faptul că reclamația nu va fi
tratată dacă părțile nu reușesc să ajungă la
un acord cu privire la o entitate SAL competentă sau dacă nu este
identificată nicio entitate SAL competentă;
(c)
o listă a tuturor entităților SAL
competente, dacă sunt identificate;
(d)
numele și coordonatele punctului de contact
SOL din locul de reședință al consumatorului și din locul
de stabilire al comerciantului, precum și o scurtă descriere a
funcțiilor menționate la articolul 6 alineatul (2) literele (a), (b)
și (d);
(e)
o invitație adresată consumatorului
pentru a alege una sau mai multe entități SAL de pe lista
furnizată, precizându-i-se că nu are obligația de a face o
astfel de alegere;
(f)
o invitație adresată comerciantului
pentru a selecta una sau mai multe entități SAL de pe lista
furnizată, în cazul în care niciuna dintre entitățile respective
nu corespunde entității la care comerciantul s-a angajat să
recurgă în conformitate cu articolul 10 alineatul (1) din Directiva
…./…/UE [Oficiul pentru Publicații va introduce numărul
Directivei Parlamentului European și a Consiliului privind
soluționarea alternativă a litigiilor în materie de consum și de
modificare a Directivei 2009/22/CE (Directiva privind SAL în materie de
consum)];
(g)
în cazul în care consumatorul alege o entitate SAL
la care comerciantul s-a angajat să recurgă în conformitate cu
articolul 10 alineatul (1) din Directiva …./…/UE [Oficiul pentru
Publicații va introduce numărul Directivei Parlamentului European
și a Consiliului privind soluționarea alternativă a litigiilor
în materie de consum și de modificare a Directivei 2009/22/CE (Directiva
privind SAL în materie de consum)], platforma transmite automat reclamația
respectivei entități SAL.
3.
Comunicarea menționată la alineatul (2)
include, pentru fiecare entitate, o descriere a următoarelor
caracteristici:
(a)
tarifele lor, după caz;
(b)
 limba sau limbile în care se va
desfășura procedura;
(c)
durata aproximativă a procedurii;
(d)
necesitatea prezenței fizice a
părților sau a reprezentanților lor, după caz;
(e)
caracterul obligatoriu sau neobligatoriu al
rezultatului procedurii.
4.
În cazul în care părțile nu transmit un
răspuns platformei sau nu convin asupra unei entități SAL
competente, reclamația nu mai este tratată. Consumatorul este
informat cu privire la posibilitatea de a contacta un moderator SOL pentru a
primi informații referitoare la alte căi de recurs.
5.
În cazul în care alegerea consumatorului corespunde
unei entități SAL la care comerciantul s-a angajat să
recurgă în conformitate cu articolul 10 alineatul (1) din Directiva
…./…/UE [Oficiul pentru Publicații va introduce numărul
Directivei Parlamentului European și a Consiliului privind
soluționarea alternativă a litigiilor în materie de consum și de
modificare a Directivei 2009/22/CE (Directiva privind SAL în materie de
consum)] sau în cazul în care părțile aleg aceeași entitate SAL
în răspunsurile lor, platforma transmite automat reclamația
respectivei entități SAL.
6.
În cazul în care părțile convin asupra
mai multor entități SAL, consumatorului i se solicită să
aleagă una dintre entitățile SAL care fac obiectul acordului.
Platforma transmite automat reclamația respectivei entități SAL.
Articolul 9
Soluționarea litigiului
Entitățile SAL cărora le-a fost
transmisă o reclamație în conformitate cu articolul 8:
(a)
informează fără întârziere
părțile cu privire la litigiu, la regulamentul lor de procedură
și la tarifele aplicabile pentru soluționarea litigiului în
cauză;
(b)
încheie procedura de soluționare a litigiului
în termen de 30 de zile de la data introducerii unui recurs dacă,
după notificarea litigiului către părți, părțile
convin să introducă un astfel de recurs în fața
entității. În cazul litigiilor complexe, entitatea SAL poate prelungi
acest termen;
(c)
transmit fără întârziere următoarele
informații platformei SOL:
(i)      data de primire și obiectul
litigiului;
(ii)      data notificării litigiului
către părți;
(iii)     data încheierii procedurii și
rezultatul acesteia.
Articolul 10
Baza de date
Comisia ia măsurile necesare pentru a crea
și a întreține o bază de date electronică, în care va stoca
informațiile prelucrate în conformitate cu articolul 5 alineatul (3)
și cu articolul 9 litera (c).
Articolul 11
Prelucrarea datelor cu caracter personal
1.
Accesul la informații, inclusiv la date cu
caracter personal, referitoare la un litigiu și stocate în baza de date
menționată la articolul 10 este acordat, în scopurile menționate
la articolul 9, doar entității SAL căreia i-a fost transmis
litigiul în conformitate cu articolul 8. Accesul la aceleași
informații este acordat, de asemenea, moderatorilor SOL, în scopurile
menționate la articolul 6 alineatul (3).
2.
Comisia are acces la informațiile prelucrate
în conformitate cu articolul 9 pentru a asigura monitorizarea utilizării
și a funcționării platformei SOL și pentru a redacta
rapoartele menționate la articolul 17. Ea prelucrează datele cu
caracter personal ale utilizatorilor platformei în măsura în care acest
lucru este necesar pentru funcționarea și întreținerea
platformei, inclusiv pentru a asigura monitorizarea utilizării platformei
de entitățile SAL și de moderatorii SOL.
3.
Datele cu caracter personal legate de un litigiu
sunt păstrate în baza de date menționată la alineatul (1) doar
pe perioada necesară pentru îndeplinirea obiectivelor pentru care au fost
colectate și pentru a le permite persoanelor vizate să aibă
acces la datele lor personale în vederea exercitării drepturilor lor. Ele
sunt șterse în mod automat, cel târziu la 6 luni de la data încheierii
litigiului transmis platformei SOL în conformitate cu articolul 9 litera (c)
punctul (iii). Perioada de păstrare menționată anterior se
aplică, de asemenea, datelor cu caracter personal păstrate în
dosarele naționale de entitatea SAL sau de moderatorul SOL care a tratat
litigiul în cauză, cu excepția cazului în care regulamentul de
procedură aplicat de entitatea SAL sau orice dispoziție
specifică din legislația națională prevede o perioadă
de păstrare mai îndelungată.
4.
Fiecare moderator SOL și fiecare entitate SAL
este considerată responsabilă de prelucrarea datelor, în conformitate
cu articolul 2 litera (d) din Directiva 95/46/CE, în ceea ce privește
propriile activități de prelucrare a datelor realizate în temeiul
prezentului regulament și este însărcinată să se asigure
că aceste activități sunt conforme cu normele de protecție
a datelor prevăzute în legislația națională adoptată
în conformitate cu Directiva 95/46/CE. În ceea ce privește
obligațiile care îi revin în conformitate cu prezentul regulament și
prelucrarea datelor cu caracter personal pe care acesta le implică,
Comisia este considerată responsabilă de prelucrarea datelor în
conformitate cu articolul 2 litera (d) din Regulamentul (CE) nr. 45/2001.
Articolul 12
Confidențialitatea și securitatea datelor
1.
Moderatorii SOL și entitățile SAL sunt
supuse unor norme privind secretul profesional sau altor obligații
echivalente de confidențialitate prevăzute în legislația
națională.
2.
Comisia ia măsurile tehnice și
organizaționale adecvate pentru a asigura securitatea informațiilor
prelucrate în temeiul prezentului regulament, inclusiv un control adecvat al
accesului la date, un plan de securitate și o gestionare a incidentelor de
securitate, în conformitate cu articolul 22 din Regulamentul (CE) nr. 45/2001.
Articolul 13
Informarea consumatorilor
1.
Comercianții stabiliți în Uniune care
practică vânzarea de bunuri sau prestarea de servii transfrontaliere
online informează consumatorii cu privire la platforma SOL și la
adresa lor de e-mail. Accesul la aceste informații trebuie să fie
simplu, direct, vizibil și permanent pe site‑urile internet ale
comercianților și, dacă oferta este prezentată prin e-mail
sau prin alt mesaj textual transmis prin mijloace electronice, în mesajul
respectiv. Aceste informații includ un link către pagina
principală a platformei SOL. De asemenea, comercianții
informează consumatorii cu privire la platforma SOL atunci când
consumatorul înaintează o reclamație către un comerciant,
către un sistem de tratare a reclamațiilor consumatorilor gestionat
de comerciant sau către un mediator din cadrul întreprinderii.
2.
Dispozițiile de la alineatul (1) se
aplică fără a aduce atingere dispozițiilor de la articolul
10 din Directiva …./…/UE [Oficiul pentru Publicații va introduce
numărul Directivei Parlamentului European și a Consiliului
privind soluționarea alternativă a litigiilor în materie de consum
și de modificare a Regulamentului (CE) nr. 2006/2004 și a Directivei
2009/22/CE (Directiva privind SAL în materie de consum)] privind informarea
consumatorilor de către comercianți cu privire la procedurile SAL la
care respectivii comercianți sunt supuși și la angajamentul pe
care aceștia din urmă și-l iau sau nu de a utiliza proceduri de
soluționare alternativă a litigiilor pe care le au cu consumatorii.
3.
Dispozițiile de la alineatul (1) se
aplică fără a aduce atingere dispozițiilor de la articolele
6 și 8 din Directiva 2011/83/UE privind informarea consumatorilor în cazul
contractelor la distanță și a celor încheiate în afara
spațiilor comerciale.
Articolul 14
Monitorizarea
Autoritățile competente instituite
în statele membre în conformitate cu articolul 15 alineatul (1) din Directiva
…./…/UE [Oficiul pentru Publicații va introduce numărul
Directivei Parlamentului European și a Consiliului privind
soluționarea alternativă a litigiilor în materie de consum și de
modificare a Regulamentului (CE) nr. 2006/2004 și a Directivei 2009/22/CE
(Directiva privind SAL în materie de consum)] se asigură că
entitățile SAL respectă obligațiile prevăzute în
prezentul regulament.
CAPITOLUL III
Dispoziții finale
Articolul 15
Acte de punere în aplicare
1.
Comisia este asistată de un comitet. Acesta
este un comitet în sensul Regulamentului (UE) nr. 182/2011.
2.
Atunci când se face trimitere la prezentul alineat,
se aplică articolul 4 din Regulamentul (UE) nr. 182/2011.
3.
Atunci când se face trimitere la prezentul alineat,
se aplică articolul 5 din Regulamentul (UE) nr. 182/2011. În cazul în care
avizul comitetului trebuie obținut prin procedură scrisă,
această procedură se încheie fără rezultat dacă,
înainte de expirarea termenului de trimitere a avizului, acest lucru este
hotărât de președintele comitetului sau solicitat de o majoritate
simplă a membrilor comitetului.
Articolul 16
Exercitarea delegării
1.
Se delegă Comisiei competența de a adopta
acte delegate, cu respectarea condițiilor stabilite în prezentul articol.
2.
Delegarea competențelor menționată
la articolul 7 alineatul (4) este acordată pentru o
perioadă de timp nedeterminată, începând cu [Oficiul pentru
Publicații va introduce aceeași dată ca la articolul 18
alineatul (1) = data intrării în vigoare a prezentului regulament].
3.
Delegarea competențelor menționată
la articolul 7 alineatul (4) poate fi revocată în orice moment de
Parlamentul European sau de Consiliu. Decizia de revocare pune capăt
delegării competenței specificate în decizia respectivă. Ea
intră în vigoare în ziua următoare publicării în Jurnalul
Oficial al Uniunii Europene sau la o dată ulterioară
specificată. Ea nu aduce atingere validității actelor delegate
deja în vigoare.
4.
De îndată ce adoptă un act delegat, Comisia
notifică simultan acest act Parlamentului European și Consiliului.
5.
Un act delegat adoptat în conformitate cu articolul
7 alineatul (4) intră în vigoare numai dacă Parlamentul European sau
Consiliul nu au exprimat nicio obiecție în termen de 2 luni de la
notificarea actului respectiv Parlamentului European și Consiliului sau
dacă, anterior expirării termenului respectiv, atât Parlamentul
European, cât și Consiliul au informat Comisia că nu vor aduce
obiecții. La inițiativa Parlamentului European sau a Consiliului,
acest termen se prelungește cu 2 luni.
Articolul 17
Rapoarte
La interval de trei ani și prima
dată în termen de cinci ani de la intrarea în vigoare a prezentului
regulament, Comisia prezintă Parlamentului European și Consiliului un
raport privind aplicarea prezentului regulament. Raportul este însoțit,
după caz, de propuneri de modificare a prezentului regulament.
Articolul 18
Intrarea în vigoare
1.
Prezentul regulament intră în vigoare în a
douăzecea zi de la data publicării în Jurnalul Oficial al Uniunii
Europene.
2.
Prezentul regulament se aplică de la [Oficiul
pentru Publicații va introduce data = 6 luni de la termenul de punere
în aplicare a Directivei Parlamentului European și a Consiliului privind
soluționarea alternativă a litigiilor în materie de consum și de
modificare a Regulamentului (CE) nr. 2006/2004 și a Directivei 2009/22/CE
(Directiva SAL în materie de consum), care urmează să fie
introdusă în directiva respectivă în conformitate cu articolul 22
alineatul (1) din directiva respectivă], cu excepția articolului
5 alineatele (1), (4), (5) și (6), a articolului 6 alineatele (1), (2)
și (6), a articolului 7 alineatele (4) și (5) și a
articolelor 10, 15 și 16, care se aplică de la data intrării în
vigoare a prezentului regulament.
Prezentul
regulament este obligatoriu în toate elementele sale și se aplică
direct în toate statele membre.
Adoptat la
Pentru Parlamentul European,                     Pentru
Consiliu,
Președintele                                                  Președintele
ANEXĂ
Informații care trebuie completate pe formularul electronic de reclamație
(1)
Numele, adresa și, dacă este cazul,
adresa de e-mail și site-ul internet al părții reclamante;
(2)
Calitatea de consumator sau de comerciant a
părții reclamante;
(3)
Numele, adresa și, dacă este cazul,
adresa de e-mail și site-ul internet al părții reclamate;
(4)
Calitatea de consumator sau de comerciant a
părții reclamate;
(5)
Tipul de bunuri sau de servicii a căror
vânzare sau prestare face obiectul reclamației;
(6)
Motivele reclamației;
(7)
Locul de reședință al consumatorului
în momentul comandării bunurilor sau a serviciilor;
(8)
Metodele de comunicare utilizate pentru oferta
bunurilor sau a serviciilor și pentru comandă;
(9)
Locul în care este situată sucursala,
agenția sau orice altă unitate, dacă oferta comerciantului ori
bunurile sau serviciile livrate sau care urmează a fi livrate rezultă
din activitatea desfășurată de o sucursală, de o
agenție sau de orice altă unitate;
(10)
Limba contractului;
(11)
Entitățile SAL la care comerciantul s-a
angajat să recurgă în conformitate cu articolul 10 alineatul (1) din
Directiva …./…/UE [Oficiul pentru Publicații va introduce numărul
Directivei Parlamentului European și a Consiliului privind
soluționarea alternativă a litigiilor în materie de consum și de
modificare a Directivei 2009/22/CE (Directiva SAL în materie de consum)],
dacă sunt cunoscute.
FIȘĂ FINANCIARĂ
LEGISLATIVĂ PENTRU PROPUNERI
1.           CADRUL
PROPUNERII/INIȚIATIVEI
1.1.        Titlul
propunerii/inițiativei
 Regulament privind soluționarea online a litigiilor a litigiilor în materie de consum. Impactul bugetar va fi abordat printr-o redistribuire pentru anii 2012 și 2013. Acțiunea face parte din Programul privind protecția consumatorilor 2020 pentru perioada 2014-2020.
1.2.        Domeniul (domeniile) de
politică vizat(e) în structura ABM/ABB[19]

Consumatori
1.3.        Natura
propunerii/inițiativei
√ Propunerea/inițiativa se referă la o
acțiune nouă
¨ Propunere/inițiativă
care se referă la o acțiune nouă ca urmare a unui
proiect-pilot/a unei acțiuni pregătitoare[20]
¨ Propunere/inițiativă
care se referă la prelungirea unei acțiuni existente
¨ Propunere/inițiativă
care se referă la o acțiune reorientată către o
acțiune nouă
1.4.        Obiective
1.4.1.     Obiectivul (obiectivele)
strategic(e) multianual(e) al(e) Comisiei vizat(e) de
propunere/inițiativă
În
cadrul rubricii 1a „Competitivitate pentru creștere și ocuparea
forței de muncă”, propunerea vizează crearea unui sistem de
soluționare online a litigiilor la nivelul UE pentru litigiile
transfrontaliere online dintre consumatori și comercianți.
1.4.2.     Obiectiv(e) specific(e)
și activitatea (activitățile) ABM/ABB în cauză
Obiectivul specific nr.
Crearea
unui sistem informatic de soluționare online a litigiilor la nivelul UE
pentru litigiile transfrontaliere online dintre consumatori și
comercianți.
Activitatea (activitățile) ABM/ABB în cauză:
Consumatori
1.4.3.     Rezultatul (rezultatele)
și impactul preconizate
A se preciza efectele
pe care propunerea/inițiativa ar trebui să le aibă asupra
beneficiarilor vizați/grupurilor vizate.
Consumatorii
și întreprinderile din întreaga Europă vor dispune de o modalitate
simplă, rapidă și necostisitoare pentru a soluționa
litigiile rezultate în urma unei tranzacții transfrontaliere online.
Consumatorii vor putea să solicite despăgubiri și
compensații, în timp ce întreprinderile își vor păstra
reputația și vor evita o procedură judiciară foarte
costisitoare.
1.4.4.     Indicatori de rezultate
și de impact
A se preciza
indicatorii care permit monitorizarea realizării
propunerii/inițiativei.
–
Toate entitățile SAL trebuie să fie
conectate la platforma SOL și să o utilizeze în momentul în care
aceasta va deveni funcțională, la începutul anului 2015.
–
Creșterea numărului de consumatori care
doresc să efectueze cumpărături online dintr‑un alt stat
membru cu 20% până în 2020.
–
Creșterea numărului de întreprinderi care
doresc să efectueze vânzări online într‑un alt stat membru cu
10% până în 2020.
1.5.        Motivele
propunerii/inițiativei
1.5.1.     Cerința (cerințele)
care trebuie îndeplinită (îndeplinite) pe termen scurt sau lung
Articolele
114 și169 din Tratatul privind funcționarea Uniunii Europene
Consumatorii
și întreprinderile vor dispune de o modalitate simplă, rapidă
și necostisitoare pentru a soluționa litigiile rezultate din
tranzacții transfrontaliere online, datorită unui instrument
extrajudiciar de soluționare online a litigiilor.
1.5.2.     Valoarea adăugată a
implicării UE
Lipsa
unor mijloace eficiente de soluționare a litigiilor afectează
încrederea consumatorilor în cumpărăturile transfrontaliere. Atât
întreprinderile, cât și consumatorii precizează în mod clar că
preocupările legate de potențialele probleme privind
despăgubirile într-un alt stat membru îi descurajează să
recurgă la vânzarea și la cumpărarea transfrontalieră
și să beneficieze astfel pe deplin de avantajele pieței interne.
Această situație arată că trebuie să se acorde o atenție
deosebită sporirii încrederii consumatorilor în piața internă
și asigurării unor condiții echitabile pentru întreprinderile
din statele membre.
Chiar
dacă nivelul actual al tranzacțiilor comerciale electronice
transfrontaliere este scăzut, piața digitală a comerțului
cu amănuntul înregistrează o creștere rapidă în statele
membre. Astfel, asigurarea unor mijloace de despăgubire extrajudiciare
simple, necostisitoare și eficace devine și mai importantă
pentru consumatorii și comercianții dispuși să efectueze
tranzacții transfrontaliere online. Orice acțiune la nivelul statelor
membre nu va permite stabilirea unui sistem de soluționare online a
litigiilor la nivelul UE, care, astfel cum se indică în Agenda
digitală, este un instrument esențial pentru promovarea
comerțului electronic.
Obiectivele
urmărite pot fi îndeplinite mai bine prin măsuri la nivelul UE, având
în vedere efectele și domeniul lor de aplicare. Un avantaj clar al
dezvoltării SOL la nivelul UE este tratarea eficientă și
adecvată a litigiilor în materie de consum legate de tranzacțiile
transfrontaliere online.
Consumatorii
vor dispune de un mijloc rapid, necostisitor și simplu pentru a-și
soluționa litigiile cu comercianții, indiferent de sectorul
pieței și de suma aflată în joc. O mare parte a consumatorilor
nu au încredere deplină în piața internă digitală, în ciuda
numeroaselor avantaje pe care le oferă, precum accesul la o gamă mai
largă de produse și servicii; în aproximativ jumătate dintre statele
membre, mai mult de jumătate dintre produsele căutate pe internet pot
fi găsite online doar în altă țară. În sfârșit, o SOL
mai eficace pe piața internă va reduce numărul prejudiciilor
suferite de consumatori (care reprezintă în prezent 0,02% din PIB-ul UE)
și le va permite acestora să realizeze economii semnificative în
cadrul tranzacțiilor online, care pot fi folosite pentru a
achiziționa alte bunuri și servicii pe piața internă. În
plus, comercianții vor beneficia de posibilități egale în ceea
ce privește soluționarea litigiilor în materie de consum în întreaga
UE, asigurându-se astfel condiții egale de concurență.
Acțiunile
unilaterale la nivelul statelor membre nu sunt suficiente pentru a le oferi
consumatorilor și comercianților avantajele menționate anterior.
Dimpotrivă, lipsa unor eforturi coordonate din partea statelor membre
poate conduce la un tratament inegal al consumatorilor și al
comercianților pe piața internă, precum și la căi de
recurs divergente pentru consumatorii din UE. O acțiune la nivelul UE în
acest domeniu este susținută de marea majoritate a părților
interesate.
Stimularea
încrederii actorilor de pe piață, a întreprinderilor și a
cetățenilor deopotrivă, este esențială pentru
creșterea competitivității Europei. Buna funcționare a
pieței unice, de 500 de milioane de consumatori, ale căror cheltuieli
reprezintă 56% din PIB-ul UE, și de peste 21 de milioane de
întreprinderi constituie elementul esențial al unei creșteri
inteligente, durabile și favorabile incluziunii, în conformitate cu
obiectivele Strategiei Europa 2020.
1.5.3.     Învățăminte
desprinse din experiențe similare anterioare
În
prezent, nu există, la nivelul UE, niciun sistem informatic de
soluționare online a litigiilor dintre consumatori și
comercianți referitoare la tranzacțiile transfrontaliere online. Cu
toate acestea, există deja o serie de instrumente informatice care
conectează diferiții actori din statele membre. Noul instrument
informatic se va baza în mare măsură pe aceste instrumente, dintre
care cele mai relevante sunt IMI, ECC și SOLVIT.
1.5.4.     Coerența și posibila
sinergie cu alte instrumente relevante
Regulamentul
privind SOL se bazează pe propunerea de directivă privind
soluționarea alternativă a litigiilor în materie de consum (Directiva
privind SAL în materie de consum).
1.6.        Durata și impactul financiar

√ Propunere/inițiativă
cu durată limitată
–
√   Propunere/inițiativă în vigoare
din 2012 până în 2020.
–
√ Impact financiar din 2012 până în
2020.
Propunere/inițiativă cu durată
nelimitată
–
punere în aplicare cu o perioadă de
creștere în intensitate din 2012 până în 2014,
–
urmată de o perioadă de funcționare
în regim de croazieră.
1.7.        Tipul (tipurile) de gestiune
preconizat(e)[21]
√ Gestiune centralizată direct de
către Comisie
¨ Gestiune centralizată indirectă, prin delegarea sarcinilor de execuție către:
–
¨  agenții executive
–
¨  organisme instituite de Comunități[22]
–
¨  organisme publice naționale/organisme cu misiune de serviciu
public
–
¨  persoane cărora li se încredințează punerea în
aplicare a unor acțiuni specifice în temeiul titlului V din Tratatul
privind Uniunea Europeană, identificate în actul de bază relevant în
sensul articolului 49 din Regulamentul financiar
¨ Gestionare partajată cu statele membre
¨ Gestiune descentralizată împreună cu țări terțe
¨ Gestiune în comun cu
organizații internaționale (de precizat)
Dacă se
indică mai multe tipuri de gestionare, se furnizează detalii
suplimentare în secțiunea „Observații”.
Observații
Nu există
observații.
2.           MĂSURI DE GESTIONARE
2.1.        Norme de monitorizare și
raportare
A se preciza
frecvența și condițiile.
La
interval de trei ani și prima dată în termen de cinci ani de la
intrarea în vigoare a prezentului regulament, Comisia publică un raport
privind aplicarea regulamentului. Raportul este însoțit, după caz, de
propuneri de modificare a regulamentului.
2.2.        Sistemul de gestionare
și control
2.2.1.     Riscul (riscurile)
identificat(e)
Execuția
bugetară include un studiu de fezabilitate și înființarea unei
platforme informatice pentru SOL. Principalele riscuri sunt următoarele:
Directiva
privind soluționarea alternativă a litigiilor în materie de consum
(Directiva privind SAL în materie de consum) constituie baza pentru
regulamentul privind SOL, deoarece platforma SOL va include sistemele
naționale de soluționare alternativă a litigiilor care vor fi
notificate în conformitate cu directiva respectivă. Prin urmare, o
transpunere incompletă sau tardivă a Directivei privind SAL în
materie de consum va afecta eficacitatea funcționării sistemului de
soluționare online a litigiilor la nivelul UE.
Deși
Comisia gestionează deja o serie de instrumente informatice, platforma SOL
va fi unul dintre instrumentele cu cel mai mare număr de actori
conectați și va dispune de aplicații care vor permite o abordare
adaptată la necesitățile acestora. Dificultățile
tehnice care ar putea întârzia dezvoltarea platformei pot constitui, de
asemenea, un risc.
2.2.2.     Metoda (metodele) de control
preconizată (preconizate)
Bugetul
va fi executat prin gestiune centralizată directă.
Comisia
va asigura monitorizarea fazei de analiză, de programare și de
testare în ceea ce privește crearea instrumentului informatic. Unitatea
responsabilă de sistemele informatice din cadrul DG SANCO dispune de o
vastă experiență în ceea ce privește gestionarea
instrumentelor informatice (de exemplu, ECC, CPCS, RAPEX), dintre care unele
prezintă asemănări cu platforma SOL (instrumentul ECC).
Această experiență va permite o reacție rapidă și
eficace la eventualele probleme. În plus, studiul de fezabilitate care va fi efectuat
în 2012 va contribui la identificarea eventualelor riscuri și
dificultăți tehnice, permițând astfel dezvoltarea
armonioasă a platformei SOL. DIGIT și DGT vor fi, de asemenea,
consultate în ceea ce privește anumite aspecte tehnice (de exemplu,
traducerea automată).
2.3.        Măsurile de prevenire a fraudelor
și a neregulilor
A se preciza
măsurile de prevenire și de protecție existente sau preconizate.
Pe lângă aplicarea tuturor mecanismelor de control
reglementare, DG SANCO va elabora o strategie antifraudă, în conformitate
cu noua strategie antifraudă a Comisiei (CAFS) adoptată la 24 iunie
2011, pentru a garanta, printre altele, că respectivele sale controale
interne antifraudă sunt conforme cu CAFS și că abordarea sa în
materie de gestiune a riscurilor de fraudă este concepută astfel
încât să permită identificarea zonelor cu risc de fraudă și
a soluțiilor corespunzătoare.
Comisia respectă dispozițiile privind
achizițiile publice din Regulamentul financiar atunci când
achiziționează echipamente și programe informatice, precum
și servicii conexe; pentru toate contractele semnate, se aplică
dispozițiile privind auditurile și controalele efectuate de Curtea de
Conturi și de OLAF.
3.           IMPACTUL FINANCIAR ESTIMAT
AL PROPUNERII/INIȚIATIVEI
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate)
·      Linii bugetare de cheltuieli existente
În ordinea rubricilor
și a liniilor bugetare din cadrul financiar multianual.
 Rubrica din cadrul financiar multianual || Linia bugetară || Tipul cheltuielilor || Contribuție
 Număr [Descrierea………………………...……….] || CD/CND ([23]) || din partea țărilor AELS[24] || din partea țărilor candidate[25] || din partea țărilor terțe || în sensul articolului 18 alineatul (1) litera (aa) din Regulamentul financiar
 1A || 17.020200 || CD || DA || NU || NU || NU
·      Noi linii bugetare solicitate: Nu se aplică.
În ordinea rubricilor și a liniilor bugetare din
cadrul financiar multianual.
 Rubrica din cadrul financiar multianual || Linia bugetară || Tipul cheltuielilor || Contribuție
 Număr [Rubrica……………………………………..] || CD/CND || din partea țărilor AELS || din partea țărilor candidate || din partea țărilor terțe || în sensul articolului 18 alineatul (1) litera (aa) din Regulamentul financiar
   || [XX.YY.YY.YY]   ||   || DA/ NU || DA/ NU || DA/ NU || DA/ NU
3.2.        Impactul estimat asupra
cheltuielilor
3.2.1.     Sinteza impactului estimat
asupra cheltuielilor
milioane EUR (cu 3 zecimale)
 Rubrica din cadrul financiar multianual: || Numărul 3 || Competitivitate pentru creștere economică și ocuparea locurilor de muncă
 DG: Sănătate și consumatori ||   ||   || Anul 2012 || Anul 2013 || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL
  Credite operaționale ||   ||   ||   ||   ||   ||   ||   ||   ||   ||
 Numărul liniei bugetare: 17.020200 || Angajamente || (1) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Plăți || (2) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Numărul liniei bugetare || Angajamente || (1a) ||   ||   ||   ||   ||   ||   ||   ||   ||   ||
 Plăți || (2a) ||   ||   ||   ||   ||   ||   ||   ||   ||   ||
 Credite de natură administrativă finanțate din bugetul anumitor programe[26] ||   ||   ||   ||   ||   ||   ||   ||   ||   ||
 Numărul liniei bugetare ||   || (3) ||   ||   ||   ||   ||   ||   ||   ||   ||   ||
 TOTAL credite pentru DG Sănătate și Consumatori || Angajamente || =1+1a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Plăți || =2+2a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
  TOTAL credite operaționale || Angajamente || (4) ||   ||   ||   ||   ||   ||   ||   ||
 Plăți || (5) ||   ||   ||   ||   ||   ||   ||   ||
  TOTAL credite cu caracter administrativ finanțate din bugetul anumitor programe || (6) ||   ||   ||   ||   ||   ||   ||   ||
 TOTAL credite în cadrul RUBRICII <….> din cadrul financiar multianual || Angajamente || =4+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Plăți || =5+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
În cazul în care propunerea/inițiativa
afectează mai multe rubrici: nu se aplică.
  TOTAL credite operaționale || Angajamente || (4) ||   ||   ||   ||   ||   ||   ||   ||
 Plăți || (5) ||   ||   ||   ||   ||   ||   ||   ||
  TOTAL credite cu caracter administrativ finanțate din bugetul anumitor programe || (6) ||   ||   ||   ||   ||   ||   ||   ||
 TOTAL credite la RUBRICILE 1-4 din cadrul financiar multianual (suma de referință) || Angajamente || =4+ 6 ||   ||   ||   ||   ||   ||   ||   ||
 Plăți || =5+ 6 ||   ||   ||   ||   ||   ||   ||   ||
 Rubrica din cadrul financiar multianual: || 5 || „Cheltuieli administrative”
milioane EUR (cu 3 zecimale)
   ||   ||   || Anul 2012 || Anul 2013 ||   ||   ||   || TOTAL
 DG: Sănătate și consumatori ||
  Resurse umane || 0,318 || 0,318 ||   ||   ||   ||   ||   || 0,636
  Alte cheltuieli administrative ||   ||   ||   ||   ||   ||   ||   ||
 Total pentru DG Sănătate și consumatori || Credite || 0,318 || 0,318 ||   ||   ||   ||   ||   || 0,636
 TOTAL credite la RUBRICA 5 din cadrul financiar multianual || (Total angajamente = Total plăți) ||   ||   ||   ||   ||   ||   ||   || 0,636
milioane EUR (cu 3 zecimale)
   || Anul 2012 || Anul 2013 || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL
 TOTAL credite la RUBRICILE 1-5 din cadrul financiar multianual || Angajamente || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 Plăți || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
   ||   ||   ||   ||   ||   ||   ||   ||   ||   ||   ||
3.2.2.     Impactul estimat asupra
creditelor operaționale
–
¨  Propunerea/inițiativa nu implică utilizarea de credite
operaționale
–
√   Propunerea/inițiativa
implică utilizarea de credite operaționale, conform
explicațiilor de mai jos:
Credite de angajament în milioane EUR (cu 3 zecimale)
 Indicați obiectivele și realizările ||   ||   || Anul 2012 || Anul 2013 || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL
 REALIZĂRI
     || Tipul realizării || Costul mediu al realizării || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Numărul de realizări || Costul || Număr total de realizări || Total Costul
 OBIECTIV SPECIFIC Nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare Platformă informatică ||   ||   || 1 ||   ||   || 1,0 ||   || 1,0 ||   ||   ||   ||   ||   ||   ||   ||   ||   ||   ||   ||   ||  1 || 2,0
 - Realizare Întreținerea platformei informatice ||   ||   || 1 ||   ||   ||   ||   ||   ||   || 0,3 ||   || 0,3 ||   || 0,3 ||   || 0.3 ||   || 0,3 ||   || 0,3 || 1  ||  1,8
 - Realizare Studiu de fezabilitate ||   ||   || 1 || 0,150 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||  1 ||  0,150
 Subtotal pentru obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 OBIECTIVUL SPECIFIC Nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal pentru obiectivul specific nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 COST TOTAL ||   || 0,150 ||   || 1,0 ||   || 1,0 ||   || 0,3 ||   || 0,3 ||   || 0,3 || 0,3 ||   || 0,3 ||   || 0,3 ||   || 3,95
3.2.3.     Impactul estimat asupra
creditelor cu caracter administrativ
3.2.3.1.  Rezumat
–
√   Propunerea/inițiativa
nu implică utilizarea de credite administrative
–
√ Propunerea/inițiativa
implică utilizarea de credite administrative, conform explicațiilor
de mai jos:
milioane EUR (cu 3
zecimale)
   || Anul 2012 || Anul 2013 || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL
 RUBRICA 5 din cadrul financiar multianual ||   ||   ||   ||   ||   ||   ||   ||   ||   ||
 Resurse umane || 0,318 || 0,318 ||   ||   ||   ||   ||   ||   ||   || 0,636
 Alte cheltuieli administrative ||   || 0, 030 || 0,020 || 0,030 || 0,010 || 0,010 || 0,010 || 0,010 || 0,010 || 0,130
 Subtotal RUBRICA 5 din cadrul financiar multianual ||   || 0, 348 || 0,020 || 0,030 || 0,010 || 0,010 || 0,010 || 0,010 || 0,010 || 0,448
 În afara RUBRICII 5[27] din cadrul financiar multianual ||   ||   ||   ||   ||   ||   ||   ||   ||   ||
 Resurse umane ||   ||   ||   ||   ||   ||   ||   ||   ||   ||
 Alte cheltuieli de natură administrativă ||   ||   ||   ||   ||   ||   ||   ||   ||   ||
 Subtotal în afara RUBRICII 5 din cadrul financiar multianual ||   ||   ||   ||   ||   ||   ||   ||   ||   ||
 TOTAL || 0,318 || 0,348 || 0,020 || 0,030 || 0,010 || 0,010 || 0,010 || 0,010 || 0,010 || 4,798
3.2.3.2.  Necesarul de resurse umane
estimat
–
¨  Propunerea/inițiativa nu implică utilizarea de resurse
umane
–
√   Propunerea/inițiativa
implică utilizarea de resurse umane, conform explicațiilor de mai jos[28]:
Estimarea trebuie exprimată în valoare întreagă
(sau cel mult cu o zecimală)
   || Anul 2012 || Anul 2013 ||   ||   || Anul N
  Posturi din schema de personal (posturi de funcționari și de agenți temporari) ||
 17 01 01 01 (la sediu și în birourile de reprezentare ale Comisiei) || 2 (0,254) || 2 (0,254) ||   ||   ||   ||   ||
 XX 01 01 02 (în delegații) ||   ||   ||   ||   ||   ||   ||
 XX 01 05 01 (cercetare indirectă) ||   ||   ||   ||   ||   ||   ||
 10 01 05 01 (cercetare directă) ||   ||   ||   ||   ||   ||   ||
  Personal extern (în echivalent normă întreagă: ENI)[29] ||
 17 01 02 01 (AC, INT, END din „pachetul global”) || 1 (0,064) || 1 (0,064) ||   ||   ||   ||   ||
 XX 01 02 02 (AC, INT, JED, AL și END în delegații) ||   ||   ||   ||   ||   ||   ||
 XX 01 04 yy[30] || - la sediu[31] ||   ||   ||   ||   ||   ||   ||
 - în delegații ||   ||   ||   ||   ||   ||   ||
 XX 01 05 02 (AC, INT, END – cercetare indirectă) ||   ||   ||   ||   ||   ||   ||
 10 01 05 02 (AC, INT, END - în cadrul cercetării directe) ||   ||   ||   ||   ||   ||   ||
 Alte linii bugetare (a se preciza) ||   ||   ||   ||   ||   ||   ||
 TOTAL || 3 (0,318) || 3 (0,318) ||   ||   ||   ||   ||
XX este domeniul
de politică sau titlul vizat din buget.
Descrierea sarcinilor
care trebuie efectuate:
 Funcționari și agenți temporari || Creare, întreținere și actualizare a sistemului informatic de soluționare online a litigiilor.
 Personal extern || Nu se aplică
Necesarul de resurse umane va fi acoperit de
efectivele de personal al DG-ului în cauză alocate deja gestionării
acțiunii și realocate intern în cadrul DG-ului, completate, după
caz, prin resurse suplimentare, care ar putea fi alocate DG-ului care
gestionează acțiunea în cadrul procedurii de alocare anuală
și luând în considerare constrângerile bugetare.
3.2.4.     Compatibilitatea cu cadrul
financiar multianual actual
–
√   Propunerea/inițiativa
este compatibilă cu cadrele financiare multianuale 2007‑2013 și
2014-2020.
–
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
A se explica reprogramarea necesară,
precizându-se liniile bugetare vizate și sumele aferente.
…………………………………………………………………………………………………………..
–
¨  Propunerea/inițiativa necesită recurgerea la instrumentul
de flexibilitate sau revizuirea cadrului financiar multianual[32].
A se explica necesitatea efectuării acestei
acțiuni, precizându-se rubricile și liniile bugetare vizate, precum
și sumele aferente.
…………………………………………………………………………………………………………..
3.2.5.     Participarea terților la
finanțare
–
√   Propunerea/inițiativa
nu prevede cofinanțare din partea terților
–
Propunerea/inițiativa prevede
cofinanțare, estimată în cele ce urmează:
credite în milioane EUR (cu 3 zecimale)
   || Anul N || Anul N+1 || Anul N+2 || Anul N+3 || … a se introduce numărul de ani necesar pentru a reflecta durata impactului (cf. punctului 1.6) || Total
 Precizați organismul care asigură cofinanțarea ||   ||   ||   ||   ||   ||   ||   ||
 TOTAL credite cofinanțate ||   ||   ||   ||   ||   ||   ||   ||
3.3.        Impactul estimat asupra
veniturilor
–
√   Propunerea/inițiativa
nu are impact financiar asupra veniturilor.
–
¨ Propunerea/inițiativa are următorul impact financiar:
¨         asupra resurselor proprii
¨         asupra veniturilor diverse
milioane EUR (cu 3 zecimale)
 Linia bugetară de venituri: || Credite disponibile pentru exercițiul bugetar în curs || Impactul propunerii/inițiativei[33]
 Anul N || Anul N+1 || Anul N+2 || Anul N+3 || … a se introduce numărul de ani necesar pentru a reflecta durata impactului (cf. punctului 1.6)
 Articolul …………. ||   || 5.                          ||   ||   ||   ||   ||   ||
Pentru diversele venituri
alocate, a se preciza linia bugetară (liniile bugetare) de cheltuieli
afectată (afectate).
…………………………………………………………………………………………………………..
A se preciza metoda de
calcul a impactului asupra veniturilor.
…………………………………………………………………………………………………………..
[1]               Raportul
din 2010 al Rețelei Centrelor Europene ale Consumatorilor indică
faptul că mai mult de jumătate din reclamațiile primite de
ECC-Net (56,3%) au fost legate de tranzacțiile comerciale electronice. Cu
toate acestea, dintre cele 35 000 de reclamații transfrontaliere primite
de ECC-Net în 2010, 91% nu au putut fi examinate prin intermediul unui sistem
SAL într-un alt stat membru, deoarece nu exista un sistem SAL potrivit (http://ec.europa.eu/consumers/ecc/docs/2010_annual_report_ecc_en.pdf).
[2]               Inițiativă
emblematică a Strategiei Europa 2020: „O Agendă digitală pentru
Europa”, COM(2010) 245, p. 13.
[3]               Comunicare
a Comisiei: „Actul privind piața unică”, COM (2011) 206, p. 9.
[4]               „Consumer
redress in the European Union: consumers' experiences, perceptions and
opinions”, 2009 http://ec.europa.eu/consumers/redress_cons/docs/cons_redress_EU_qual_study_report_en.pdf

[5]               Consultare
publică privind utilizarea soluționării alternative a litigiilor
în cazul litigiilor legate de tranzacțiile și de practicile
comerciale în UE. Răspunsurile și sinteza reacțiilor primite
sunt disponibile la adresa: http://ec.europa.eu/consumers/redress_cons/adr_en.htm

[6]               http://www.european-consumer-summit.eu/workshops3_en.asp

[7]               Propunere
de regulament al Parlamentului European și al Consiliului referitor la un
program privind protecția consumatorilor pentru perioada 2014-2020,
SEC(2011) 1320 final și SEC(2011) 1321 final.
[8]               JO
C , , p. .
[9]               Comunicare
a Comisiei: „Actul privind piața unică”, COM (2011) 206, p. 9.
[10]             Concluziile
Consiliului European din 24-25 martie 2011, EUCO 10/11, p. 4; a se vedea, de
asemenea, concluziile Consiliului European din 23 octombrie 2011, EUCO 52/11,
p. 1-2.
[11]             JO
L 136, 24.5.2008, p. 3.
[12]             JO
L 12, 16.1.2001, p. 32.
[13]             JO
L 199, 31.7.2007, p. 40.
[14]             JO
L 177, 4.7.2008, p. 6.
[15]             JO
L …, …., p. ….
[16]             JO
L 281, 23.11.1995, p. 31.
[17]             JO
L 8, 12.1.2001, p. 1.
[18]             JO
L ..., ..., p. ....
[19]             ABM
(Activity Based Management): gestiunea bugetului pe activități
– ABB: stabilirea bugetului pe activități.
[20]             Astfel
cum se menționează la articolul 49 alineatul (6) litera (a) sau (b)
din Regulamentul financiar.
[21]             Explicațiile
privind modurile de gestionare și trimiterile la Regulamentul financiar
sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[22]             Astfel
cum sunt menționate la articolul 185 din Regulamentul financiar.
[23]             CD=
credite diferențiate / CND = credite nediferențiate.
[24]             AELS:
Asociația Europeană a Liberului Schimb.
[25]             Țările
candidate și, după caz, țările potențial candidate din
Balcanii de Vest.
[26]             Asistența
tehnică și/sau administrativă și cheltuielile în sprijinul
punerii în aplicare a programelor UE și/sau acțiunilor UE (fostele
linii „BA”), cercetare indirectă, cercetare directă.
[27]             Asistența
tehnică și/sau administrativă și cheltuielile în sprijinul
punerii în aplicare a programelor UE și/sau acțiunilor UE (fostele
linii „BA”), cercetare indirectă, cercetare directă.
[28]             Impactul
bugetar va fi abordat printr-o redistribuire în anii 2012 și 2013.
Începând din 2014, nevoile de resurse umane vor fi acoperite de Programul
privind protecția consumatorilor 2020.
[29]             AC
= agent contractual; INT = personal interimar („Intérimaire"); JED
= „Jeune Expert en Délégation” (expert tânăr în delegații); AL
= agent local; END = expert național detașat.
[30]             Sub
plafonul pentru personal extern din credite operaționale (fostele linii
„BA”).
[31]             În
special pentru fonduri structurale, Fondul european agricol pentru dezvoltare
rurală (FEADR) și Fondul european pentru pescuit (FEP).
[32]             A
se vedea punctele 19 și 24 din Acordul interinstituțional.
[33]             În
ceea ce privește resursele proprii tradiționale (taxe vamale,
cotizațiile pentru zahăr), sumele indicate trebuie să fie sume
nete, și anume sume brute după deducerea a 25% pentru costuri de
colectare.